АллáхIан элчано – IалайхIис-салáм, аьлла: «…Вижина Iуьллуш волчу цхьана стагана тIекхечира тхо (асхьабашна шена сийсара гина гIан дуьйцуш. Пайхамаршна гина гIан бакъ ду, вахьйу ду). Цунна тIехIоьттина карахь боккха чIогIа тIулг болуш кхин цхьа стаг вара. Цо и тIулг цуьнан коьрта тIе а буьллий цуьнан корта кагбора. ТIаккха чукарчара и тIулг. Цо воьде и тIулг схьаэцара, юха иза хIокхунна тIевеъча, корта хьалха санна хIумма хилаза карбора цунна. Цул тIаьхьа цунна тIе схьа а вогIе, хьалха ша цунна динарг дора цо цунна. ТIаккха аса элира: СубхьáналлáхI! ХIара шиъ мила ву? ХIокху шимма дийриг хIун ду? ТIаккха Джабрáила – IалайхIис-салáм, элира: Иза перз ламазна набарха сама ца волуш волу стаг ву».